ఢిల్లీ వర్షం మా పూరింటిని గుర్తు చేసింది..: రామ్నాథ్న్యూఢిల్లీ, జూలై 20: దేశరాజధాని ఢిల్లీలో కురిసిన వర్షం.. రాష్ట్రపతి ఎన్నికల్లో గెలిచిన రామ్నాథ్ కోవింద్ను కదిలించింది. వర్షాన్ని చూడగానే తనకు తమ గ్రామంలోని పూరిల్లు గుర్తుకొచ్చిందని చెప్పారు. పైన ఉండే జమ్ముగడ్డి వర్షాన్ని ఆపలేకపోయేదని.. దాంతో అంతా తడిసిపోయేవాళ్లమని అన్నారు. దేశంలో ఇప్పటికీ చాలామంది రామ్నాథ్  కోవింద్లు ఉన్నారని, వాళ్లంతా కూడా సరైన గూడులేక ఎండకు ఎండి, వానకు తడిసి అవి ఎప్పుడు  ఆగుతాయా అని ఎదురుచూస్తున్నారని తెలిపారు. పరుంఖ్ గ్రామం నుంచి రాష్ట్రపతిభవన్ వరకు వచ్చిన ఈ రామ్నాథ్.. వాళ్లందరి ప్రతినిధేనని అన్నారు. అలుపెరగని సేవ భారత సంప్రదాయమని, తన విజయం భారత ప్రజాస్వామ్య గొప్పదనానికి నిదర్శనమన్నారు. రాజేంద్రప్రసాద్, సర్వేపల్లి రాధాకృష్ణన్, అబ్దుల్ కలాం, ప్రణబ్ లాంటి పెద్దలు అలంకరించిన స్థానానికి వెళ్లడం పెద్ద బాధ్యత అని చెప్పారు. తన పట్ల చూపించిన విశ్వాసానికి భారతీయులకు కృతజ్ఞతలు తెలిపారు. ఎన్నికల్లో తన ప్రత్యర్థి మీరాకుమార్ గౌరవప్రదంగా ప్రచారం చేశారని ఆమెను అభినందించారు.
dhilli varsham maa puurintini gurtu chesindi..: ramnathnidilly, juulai 20: desarajadhani dhilleelo kurisina varsham.. rashtrapati ennikallo gelichina ramnath kovindnu kadilinchindi. varshaanni chudagaane tanaku tama graamamlooni poorillu gurtukochindani cheppaaru. paina unde jammugaddi varshaanni aapalekapoyedani.. daamto antaa tadisipoyevallamani annaru. desamlo ippatikee chaalaamandi ramnath  kovindlu unnaarani, vaallantaa kuudaa saraina gooduleka endaku endi, vaanaku tadisi avi eppudu  agutaya ani eduruchustunnarani telipaaru. parunkh graamam nunchi rashtrapatibhavan varaku vachina ee ramnath.. vallandari pratinidhenani annaru. aluperagani seva bhaarata sampradaayamani, tana vijayam bhaarata prajaaswaamya goppadanaaniki nidarsanamannaru. rajendraprasad, sarvepalli radhakrishnan, abdul kalaam, pranab lanti peddalu alankarinchina sthaanaaniki velladam pedda baadhyata ani cheppaaru. tana patla chuupinchina vishwaasaaniki bhaaratheeyulaku krutagnatalu telipaaru. ennikallo tana pratyarthi meerakumar gouravapradamgaa prachaaram chesarani aamenu abhinandinchaaru.